google/wiki40b huggingface dataset:
Anton Emanuel Timko

Životopis

Narodil sa v učiteľskej rodine a tomuto povolaniu ostal verný po celý život. Ľudovú školu navštevoval v Selciach, študoval na nižšom gymnáziu a na Učiteľskom ústave v Banskej Bystrici. Sprvu pomocný učiteľ v Banskej Bystrici-Radvani a v Haliči pri Lučenci, potom učiteľ v Bystrej a v Kline, 1869 – 1903 v Podkriváni. Redigoval časopis Včielka, banskobystrický Nowý i Starý Wlastenecký Kalendár (1867 – 1868, 1870 – 1871, 1873 – 1875, 1877 – 1893).

Dielo

Bol to plodný autor, v časopise Orol, v Grošovej knižnici pre slovenskú mládež a neskôr v Bežovej knižnici zábavného a užitočného čítania publikoval niekoľko desiatok próz.
Príslušník skupiny epigónskych postromantických prozaických spisovateľov, autor cestopisnej a humoristicky ladenej prózy, dobrodružných a sentimentálnych historiek z minulosti i prítomnosti, beletrizoval skutočné i neskutočné príbehy, anekdoty a náboženské poučenia, históriu i hospodárske rady. Písal príručky pre deti a mládež, časopisecky publikoval divadelné hry pre deti.
Do literárnej fantastiky môžeme zaradiť viaceré príbehy publikované bez presného vročenia v už spomenutej Bežovej knižnici v priebehu 90. rokov 
19. storočia. Timko v nich, inšpirovaný zrejme i Julom Vernom, posiela svojho hrdinu dr. Perohryza na krkolomné výpravy. Jeho hrdina tak absolvuje výlet do Ázie za vlasteneckým účelom, uzrie peklo (Prechádzka po pekle), severný pól (Výprava na severnú točnu), tajuplnú krajinu (Terra incognita) i Mesiac (Výskumy z mesiaca). V knižôčkach nájde čitateľ množstvo informácií o krajinách, ktorými sa hrdina uberá. Oproti Gustávovi Reussovi je zjavná vyššia miera beletrizácie, prózy majú síce pomerne jednoduchý, ale na udalosti bohatý dej. Dr. Perohryz je prazvláštnou kombináciou zapáleného národniara a roztržitého vedca. Nesúrodosť charakteru ústrednej postavy tvorí ustavičný zdroj komiky – i keď miestami nechcenej a autorom nepredpokladanej. Viaceré z Timkových próz sa dočkali v medzivojnovom období reedície a aktualizácie – hrdina "Výpravy na severnú točnu" v druhom, opäť, žiaľ, nedatovanom vydaní, zhora z balóna čulo komentuje politiku čechoslovakizmu. Kto dr. Perohryzovi tieto výroky do úst vložil, nevieme, pretože Timko bol v čase vzniku ČSR už 15 rokov mŕtvy.
Pronárodný pátos viaceré z Timkových príbehov redukuje na fantastické alegórie boja za rodnú hrudu. Tak vo "Výskumoch z mesiaca" táto planéta autora nezaujíma z vedeckého hľadiska, ale sa stáva javiskom, na ktorom rozprávač stretáva postavy zo slovenských národných dejín. Tieto striedavo kvília a nadávajú, čím sa snažia čitateľom osvetliť beh slovenských dejín. Próza vznikla ako polemický spis voči oslavám milénia príchodu Maďarov na čele s Arpádom na Panóniu. Zmienený údaj umožňuje spresniť jej datovanie na rok 1893.
Anton Emanuel Timko bol jediným predstaviteľom slovenskej literárnej fantastiky v období realizmu. Jeho neveľký talent viedol k predpokladaným výsledkom a ním publikované, didaktickosťou a národniarčením preťažené brožúrky, už v čase vzniku patrili na literárnu perifériu, odkiaľ sa potom slovenská fantastika dostávala len veľmi ťažko.
St Martin-in-the-Fields

St Martin-in-the-Fields alebo slovensky Kráľovský farský kostol Sv. Martina v poliach je jedným z anglikánksych kostolov v Londýne. Nachádza sa v severovýchodnom rohu Trafalgarského námestia.
Prvá zmienka o kostole pochádza z roku 1222, kedy sa kostol stal predmetom sporu medzi opátom z Westminsteru a londýnskym biskupom. S konečné rozhodnutie padlo v prospech Westminsteru a kostol zverený do správy mníchom z Westminsterského opátstva. V roku 1542 dal kráľ Henrich VIII. kostol prestavať. V tomto čase bol kostol doslova "v poliach", keďže sa nachádzal na izolovanom mieste medzi mestami Westminster a Londýn.
Kostol prežil i Veľký požiar Londýna v roku 1666, a to najmä vďaka svojej izolovanej pozícii. V roku 1721 ho opäť prestavali podľa návrhov anglického architekta Jamesa Gibbsa do jeho súčasnej podoby.
Kostol má obdĺžnikový pôdorys, vstup tvorí štít v klasickom antickom štýle, podopieraný radom obrovských stĺpov v korintskom slohu. Na vrchole špicatej veže sa nachádza pozlátená koruna. Pri návrhoch interiéru sa Gibbs inšpiroval ďalším významným anglickým architektom Sirom Christopherom Wrenom a jeho stavbou kostola St James's.
V kostole je pochovaných niekoľko známych osobností, medzi inými prírodovedec Robert Boyle, herečka Nell Gwynneová, francúzsky sochár Roubiliac, slávny anglický zlodej a lupič Jack Sheppard a rezbár Thomas Chippendale.
Vďaka svojmu zaujímavému miestu, v rohu Trafalgarského námestia, je St Martin-in-the-Fields jedým z najznámejších kostolov v Londýne. Je známy vďaka svojej politike otvorených dverí. Kostol je otvorený pre verejnosť počas celého dňa i noci. Taktiež je známy vďaka svojej práci pre ľudí bez domova a pre príležitostné koncerty. V krypte kostola sa nachádza obľúbená kaviareň Café in the Crypt. V kaviarni sa konajú džezové koncerty. Všetok zisk z vedľajších aktivít sa využíva na podporu bezdomovcov.
Ctrl

Ctrl je kláves na počítačovej klávesnici používaný vždy spoločne s iným klávesom. Slúži na vykonávanie špeciálnych operácií, pretože mení štandardný význam toho klávesu, s ktorým je spoločne stlačený. Používa sa podobne ako kláves Shift. Kláves Ctrl sa zvyčajne nachádza na dolnom okraji klávesnice. Obyčajne je označený ako Ctrl, niekedy aj Control alebo Ctl. V texte býva často reprezentovaný znakom “šipka hore” (U+2303, ⌃), alebo znakom caret (^).
Square Louis-XVI

Square Louis-XVI je square v Paríži v 8. obvode. Jeho rozloha je 4 184 m².
Priestranstvo bolo pomenované po francúzskom kráľovi Ľudovítovi XVI. Uprostred stojí Chapelle expiatoire (Kaplnka zmierenia) v ktorej boli po poprave pochovaní Ľudovít XVI. a Mária Antoinetta. Námestie vzniklo na mieste bývalého cintoríne Madeleine v roku 1865.
Slobodná Ukrajina

Slobodná Ukrajina je historická oblasť Ukrajiny, ktorá sa v 17. - 18. storočí nachádzala na území dnešnej Charkovskej oblasti, časti Doneckej, Luhanskej, Voronežskej, Sumskej, Belgorodskej a Kurskej oblasti. Od druhej polovice 16. storočia bola postupne osídľovaná ukrajinskými kozákmi (neskôr sa títo kozáci nazývali slobodnými kozákmi, ktorí obývali Slobodnú Ukrajinu), ktorí v období protipoľských povstaní za čias Bohdana Chmelnického utekali pred poľskou šľachtou z územia Ukrajiny, ktorá sa v tom čase nachádzala v sústave Poľsko-litovského štátu. V roku 1765 bola na jej území vytvorená Slobodo-Ukrajinská gubernia, ktorá sa v roku 1835 premenovala na Charkovskú guberniu.
Curbigny

Poloha

Obec má rozlohu 9,64 km². Najvyšší bod je položený 467 m n. m. a najnižší bod 364 m n. m.

Obyvateľstvo

Počet obyvateľov obce je 313 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elektrická batéria

Zvýšenie napätia

Články sa takto spájajú na dosiahnutie vyššieho elektrického napätia než aké by bolo napätie jedného článku, napr. 1,5 V. Celkové napätie batérie je dané súčtom čiastkových napätí jednotlivých článkov v batérii.

Konštrukčné obmedzenia

Ak sériovo zapojené články nemajú rovnakú kapacitu, môže pri hlbokom vybíjaní byť článok s najnižšou kapacitou vybitý pod prípustnú hranicu, v extrémnom prípade dôjde až k reverzácii napätia na článku a jeho zničeniu.

Séria akumulátorov

Všeobecne povedané batériové zapojenie akumulátorov do trvalých sérií znižuje ich životnosť a kvalitu. Pri pohľade zvonku nie je žiadna nevýhoda zrejmá a pri použití v režime zdroja je situácia rovnaká ako u primárnych článkov, nenabíjacích. Všeobecne možno povedať, že sériové zapojenie pôsobí ako priemerovanie: Prúd je daný podľa Ohmovho zákona ako podiel súčtu napätia a súčtu vnútorných odporov.
V režime záťaže, nabíjanie, séria núti každému článku rovnaký spoločný prúd: To je v poriadku u identických článkov, avšak reálne je každý trochu iný. Navyše so zvyšujúcim sa počtom prebehnutých nabíjacích cyklov majú tieto rozdiely tendenciu sa rozchádzať. Život akumulátorovej série končí v extrémnom prípade úplným zničením ktoréhokoľvek článku. Kvôli jedinému defektnému článku sa potom musí zlikvidovať celá batérie: Ide teda o obdobu pravidla reťaze: Reťaz je práve tak silná, ako silný je jej najslabší článok.
Z pohľadu úspornosti a maximalizácie úžitku by bolo lepšie mať možnosť túto sériu rozbiť a zvyšné funkčné články ďalej použiť. A aj pri nabíjaní sériu rozpájvať a každý článok nabíjať zvlášť: Každý je totiž trochu iný, predovšetkým s iným vlastným odporom, preto aj pri rovnakom prúde potrebuje iné nabíjacie napätie. A to možno dosiahnuť jedine regulovanými zdrojmi prúdu zvlášť pre každý článok.
V praxi sa prijíma kompromis, kedy niekoľko málo akumulátorových článkov v sérii ešte možno považovať za prijateľnú mieru neefektivity: Do trvalej série sa zapája vždy len niekoľko článkov a ďalšie spojenia už sú rozoberateľné.
Rouillac (Charente)

Poloha

Obec má rozlohu 29,28 km². Najvyšší bod je položený 186 m n. m. a najnižší bod 89 m n. m.

Obyvateľstvo

Počet obyvateľov obce je 1 799 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-des-Vaux

Poloha

Obec má rozlohu 6,36 km². Najvyšší bod je položený 123 m n. m. a najnižší bod 0 m n. m.

Obyvateľstvo

Počet obyvateľov obce je 405 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimír Faič

Profesionálna kariéra

Vladimír Faič absolvoval Vysokú školu politickú v Bratislave. Pracoval ako technik v Štátnych lesoch Bratislava (1967 - 1978). Od roku 1978 do roku 1990 bol politickým pracovníkom a funkcionárom v Národných výboroch. V rokoch 1993 - 1998 pracoval ako konateľ a manažér v spoločnosti Prima-Print s. r. o.
KOZMOS (časopis)

KOZMOS je populárno-vedecký astronomický časopis, ktorý vydáva Slovenská ústredná hvezdáreň v Hurbanove. Prvé číslo vyšlo v marci 1970. Ako dvojmesačník začal časopis vychádzať pravidelne od októbra 1970.
Saint-Laurent-du-Cros

Poloha

Saint-Laurent-du-Cros má rozlohu 12,69 km². Najvyšší bod je položený 1 366 m n. m. a najnižší bod 979 m n. m.

Obyvateľstvo

Saint-Laurent-du-Cros má 523 obyvateľov (2009).
Graf vývoja obyvateľstva:
Zdroje: INSEE
Arleuf

Poloha

Obec má rozlohu 59,77 km². Najvyšší bod je položený 857 m n. m. a najnižší bod 402 m n. m.

Obyvateľstvo

Počet obyvateľov obce je 802 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bottleneck

Technika

Slide sa pritlačí malou silou na struny. Struny sa pod tlakom nesmú dotýkať pražcov a slide sa musí držať rovnobežne s nimi. Výška tónu sa mení pomocou plynulého pohybu slidu po strunách. Takto zaniká obmedzenie na dvanásť tónov v oktáve, lebo slide sa môže držať v ľubovolnej polohe medzi pražcami.
Július Torma

Životopis

Narodil sa v Budapešti, kde jeho rodičia, pochádzajúci zo Štúrova, odišli po prvej svetovej vojne za prácou. Vyučil sa za zámočníka. Boxoval od trinástich rokov, už ako devätnásťročný získal svoj prvý titul majstra Maďarska a po ňom nasledovalo ešte päť ďalších v nepretržitej sérii. Trénoval ho Zsigmond Ádler, ktorému vďačný Torma zachránil život tým, že mu pomohol utiecť zo zberného tábora a do konca vojny ho ukrýval.
Po zisku šiesteho maďarského titulu v roku 1946 sa rodina Tormovcov "repatriovala" do Partizánskeho a Torma sa stal členom klubu ŠK Baťovany. Získal aj nové občianstvo a o rok neskôr pre svoju novú vlasť na majstrovstvách Európy v Dubline bronz v strednej váhe. V prvom kole tam porazil práve László Pappa.

V roku 1948 vybojoval pre ČSR historicky prvé boxerské olympijské zlato v ľahkej strednej váhe napriek tomu, že k finálovému zápasu proti Američanovi Hankovi Herringovi nastúpil so zlomeným palcom ľavej ruky. Finále welteru bolo vyhlásené za najlepší zápas a Július Torma za najlepšieho boxera celého turnaja. O váhu vyššie získal svoje prvé zlato jeho priateľ z Maďarska László Papp.
Počas svojej kariéry vybojoval 996 zápasov, z toho len v siedmich prehral. Doma, v Československu, neprehral ani jediný raz. Získal olympijské zlato, zlatú a dve bronzové medaily z majstrovstiev Európy a tiež šesť titulov majstra Maďarska a desať titulov majstra Československa.
Po skončení kariéry pôsobil ako tréner v klube Uhelné sklady Praha.
Avrora (loď Októbrovej revolúcie)

Dejiny

V roku 1905 bola nasadená v rusko-japonskej vojne, zúčastnila sa bitky pri Cušime. Bojovala aj v prvej svetovej vojne. 7. novembra 1917 kotvila na Neve a na Leninov rozkaz vystrelila salvu slepých nábojov ako signál pre delostrelecký pluk, ktorý začal útok na Zimný palác. Tým sa začala októbrová revolúcia v Rusku. Od roku 1922 slúžila ako výcviková loď.
V priebehu druhej svetovej vojny boli niektoré lodné zbrane demontované a použité pri obrane Leningradu. Časť posádky lode spolu s jej delami tvorilo batériu „A“ zapojenú do obrany Dudergofu (dnes časť mesta Krasnoje Selo), kde viedla ťažký boj s nemeckými obrnenými jednotkami a bola celkom zničená, pričom k vlastným jednotkám sa po týždeň trvajúcich bojoch v obkľúčení dostalo len 26 zo 160 mužov.
Loď samotná bola počas vojny umiestnená v prístave Oranienbaum blízko Leningradu. Od druhej polovice septembra 1941 bola pravidelne pod paľbou nemeckého delostrelectva a rovnako bola vystavená aj náletom nepriateľského letectva. Kvôli zbytočnému ohrozeniu posádky nariadil v tomto období jej kapitán 3. triedy Sakov presun celej posádky s výnimkou striedajúcich sa hliadok do bezpečnejších postavení na brehu. Kvôli tomuto rozkazu bol kapitán lode zatknutý, obvinený z paniky a úteku z lode a následne zastrelený. Ani tieto tvrdé rozkazy však nezabránili tomu, že od 27. do 30. septembra 1941 kotviaci krížnik viackrát zasiahlo nemecké letectvo. V dôsledku poškodenia loď nabrala vodu, sadla na dno prístaviska a naklonila sa na pravú stranu o 3°. Loď bola následne opustená a hliadky zaisťovali už iba jeden z jej protilietadlových kanónov a vlajku. V tomto období boli postupne z lode demontované všetky zbrane. Demontáž sťažovalo ostreľovanie nemeckým delostrelectvom. Loď zostala poškodená a pravidelne ostreľovaná v oranienbaumskom prístave až do konca blokády mesta.
V lete roku 1944 bolo rozhodnuté, že loď bude slúžiť ako múzeum. Avrora bola v tomto období vyzdvihnutá a presunutá do Leningradu, kde bola opravená. Koncom roku 1945 loď slúžila pri nahrávaní filmu o lodi Variag. Po vojne bol krížnik v rokoch 1945-47 opravený. 17. novembra 1948 Avroru presunuli na jej súčasné miesto k Nachimovskému učilišťu na Boľšuju Nevku, kde slúžila ako učebné plavidlo pre záverečný ročník študentov námorného učilišťa. Od roku 1956 v nej bolo zriadené múzeum. Loď ešte niekoľko rokov slúžila zároveň ako výcviková loď. V roku 1960 však bola Radou ministrov ZSSR zaradená medzi štátom chránené pamätníky čím sa jej výcviková služba skončila. Loď ďalej slúžila výlučne ako múzeum. 22. februára nariadením Prezídia Vrchného sovietu ZSSR vyznamenaná radom Októbrovej revolúcie, stala sa tak jedinou jednotkou dvakrát dekorovanou týmto radom. Zaujímavosťou je fakt, že na vyznamenaní je zobrazená práve Avrora.
Dňa 18. augusta 1984 bola loď prevezená do doku, kde sa podrobila rozsiahlej oprave a reštaurácii, ktorá sa skončila v roku 1987. 1. decembra 2010 bola loď odovzdaná ruským námorníctvom oficiálne k námornému múzeu.
Sieťová vrstva

Prenos na sieťovej vrstve

Sieťová vrstva je zodpovedná za výber najlepšej cesty medzi koncovými zariadeniami a za samotné doručenie paketu medzi nimi.
Prepájanie na tretej vrstve sa nazýva smerovanie, čo je aj hlavnou komunikačnou funkciou tejto vrstvy. Zariadenie, ktoré pracuje na tretej vrstve sa nazýva smerovač.

Protokoly sieťovej vrstvy

Najznámejším protokolom sieťovej vrstvy je protokol IP, momentálne najrozšírenejší vo verzii 4, avšak z dôvodu rapídneho úbytku voľných IP adries sa čoraz viac presadzuje IP vo verzii 6, ktorý ponúka omnoho viac adries. Podpornými protokolmi sieťovej vrstvy sú napríklad ARP, ICMP alebo IGMP.
Chevigney-lès-Vercel

Poloha

Obec má rozlohu 5,38 km². Najvyšší bod je položený 700 m n. m. a najnižší bod 603 m n. m.

Obyvateľstvo

Počet obyvateľov obce je 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pyrrhovo víťazstvo

Pyrrhovo víťazstvo je slovné spojenie, ktoré vyjadruje formálne víťazstvo alebo úspech, ktoré v skutočnosti vo svojich dôsledkoch žiadnym víťazstvom alebo úspechom nie je, ale je morálne pre človeka. Pôvodne vzišlo z vojenstva, ale rýchlo sa stalo všeobecne používanou frázou vo všetkých oblastiach, v ktorých sa súťaží alebo nejako hodnotí úspech. Všeobecne označuje predovšetkým víťazstvo, ktoré je príliš tesné a príliš draho zaplatené, alebo víťazstvo, ktoré bolo omylom, pretože aj prípadne ľahko získaný cieľ bol buď bezcenný, alebo priniesol víťazovi namiesto zisku iba straty.
Pôvod frázy a jej pomenovanie odkazuje na Pyrrha, kráľa z Epiru, vynikajúceho starovekého bojovníka a jedného z veľkých nepriateľov Rímskej ríše. Fráza naráža na poznámku, ktorou údajne odbil dôstojníkov, ktorí mu po bitke pri Ascule (279 pred Kr.) zablahoželali k víťazstvu: „Ešte jedno takéto víťazstvo a vrátim sa do Epiru bez vojakov.“ Išlo o dosť triezve zhodnotenie celej situácie - nepriateľa síce donútil k ústupu a spôsobil mu ťažké straty, ale jeho armádu nezničil a jeho vlastné elitné jednotky a dôstojnícky zbor vyšli z bitky značne zdecimované. Keďže Rimania mali väčšie možnosti doplniť svoje rady, jeho pozícia sa fakticky zhoršila.
TFSI

TFSI (Turbo fuel stratified injection) je skratka, ktorá sa používa na označenie zážihových motorov, ktoré sú prepĺňané turbodúchadlom (T) a využívajú technológiu priameho vstrekovania paliva (FSI). Obe technológie spoločne zvyšujú krútiaci moment a výkon, motory sú tiež o 15 % ekonomickejšie a ich výfukové plyny majú menej emisií.
Leviathan (Volbeat)

Hudobné video

Hudobné video bolo režírované a produkované Adamom Rothleinom a spoločnosťou Ghost Atomic Pictures. Video zachytáva koncertné prevedenie skladby skupinou.
Úrodný polmesiac

Úrodný polmesiac je kultúrno-geografické označenie pre oblasť, kde v praveku vzniklo prvé poľnohospodárstvo a neskôr prvé vyspelé kultúry (okrem indickej a čínskej oblasti). Je to súvislé územie zahŕňajúce Mezopotámiu, severnú Arábiu, Levantu (Palestína, Sýria a podobne), južnú Anatóliu a Egypt.
Pojem vymyslel americký archeológ James Henry Breasted.
Housseras

Poloha

Obec má rozlohu 19,61 km². Najvyšší bod je položený 530 m n. m. a najnižší bod 311 m n. m.

Obyvateľstvo

Počet obyvateľov obce je 470 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villemorien

Poloha

Obec má rozlohu 13,8 km². Najvyšší bod je položený 256 m n. m. a najnižší bod 161 m n. m.

Obyvateľstvo

Počet obyvateľov obce je 208 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marolles-en-Hurepoix

Poloha

Obec má rozlohu 6,47 km². Najvyšší bod je položený 89 m n. m. a najnižší bod 77 m n. m.

Obyvateľstvo

Počet obyvateľov obce je 4 870 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Park na Hlavnom námestí

Poloha

Po oboch stranách parku sa tiahne dominantná Hlavná ulica. V strede parku a nachádza známa košická atrakcia zvaná Spievajúca fontána. Park predovšetkým slúži na oddych a rekreáciu, no počas Košických Vianoc sú tu zvyčajne umiestnené dych berúce ľadové sochy.

História

Vznik parku sa predpokladá v roku 1899, keď bola dokončená nová divadelná budova dnes budova Štátneho divadla Košice.
Pred tým sa tu nachádzala pomerne veľká plocha, ktorá slúžila ako trhovisko s kupeckými krámami i ako obchodná hala v 18. storočí nazývaná Propyleum.
Po zriadení parku tu trh pretrval aj začiatkom 20. storočia, ale už len pred Urbanovou vežou.
V časoch prvej ČSR v paku zriadili bazén s fontánou, ktorý slúžil ako požiarna nádrž.
Park bol v roku 1985-86 zrekonštruovaný podľa projektu architekta Juraja Kobana.
V roku 1986 tu bola zriadená spievajúca fontána, ktorá je najstaršou spievajúcou fontánou v bývalom Československu.
Najväčšie zásluhy na vzniku spievajúcej fontány a rekonštrukcií parku, má bývalý dvojnásobný košický primátor a neskôr aj slovenský prezident Rudolf Schuster.
Posledná rekonštrukcia parku a spievajúcej fontány bola v roku 1996-97. Počas tejto rekonštrukcie tu bola nainštalovaná košická zvonkohra. Prvýkrát zaznela pri oslavách Dňa mesta Košice v roku 1997.
Ján Ružinský

Životopis

Reprezentant Slovenska v bežeckom i zjazdovom lyžovaní, skokoch na lyžiach a v združených pretekoch. Priekopník akrobatického lyžovania na Slovensku. Pretekal v behu a skokoch na lyžiach za nemecký spolok Karpathenverein a SKI-klub v Banskej Bystrici (20. a 40. roky 20. storočia). Reprezentant v lyžiarskych disciplínach, účastník Majstrovstiev v ČSR v lyžovaní v Banskej Bystrici (1934), nominovaný do širšieho kádra československých reprezentantov na ZOH v Garmisch-Partenkirchene (1936). Jeden z vedúcich funkcionárov Západoslovenskej župy ZL RČS so sídlom v Banskej Bystrici (1933 – 1939). Povolaním pánsky krajčír v Banskej Bystrici, priekopník v zdokonaľovaní lyžiarskeho ošatenia a výstroja. Priekopník akrobatického lyžovania v Banskej Bystrici, postavil prírodné skokanské mostíky na Jamke za Urpínom a na Panskom dieli pri Banskej Bystrici.
Village Resort Hanuliak

Popis

Village resort Hanuliak je štvorhviezdičkový hotelový komplex otvorený od 22. apríla 2016. Stredisko je projektom stavebnej firmy Hastra, s.r.o. Hotel poskytuje komfortné ubytovanie v 33 hotolových izbách a 14 bytových apartmánoch s celkovou kapacitou 91 lôžok. Najväčšou atrakciou vo Village resort Hanuliak je lezecká stena. S výškou 13,5 m patrí medzi najvyššie lezecké steny na Slovensku.
Hotelový komplex disponuje 4 konferenčnými priestormi s užitkovou plochou 250 m² a celkovou kapacitou 220 osôb.
Slnko v sieti za Najlepšiu hudbu

Slnko v sieti za Najlepšiu hudbu je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za skomponovanie hudby.
Le Porge

Poloha

Obec má rozlohu 149,03 km². Najvyšší bod je položený 50 m n. m. a najnižší bod 0 m n. m.

Obyvateľstvo

Počet obyvateľov obce je 2 428 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dietwiller

Poloha

Obec má rozlohu 11,06 km². Najvyšší bod je položený 304 m n. m. a najnižší bod 240 m n. m.

Obyvateľstvo

Počet obyvateľov obce je 1 401 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montauriol (Pyrénées-Orientales)

Poloha

Obec má rozlohu 11,1 km². Najvyšší bod je položený 463 m n. m. a najnižší bod 149 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Woël

Poloha

Obec má rozlohu 13,21 km². Najvyšší bod je položený 237 m n. m. a najnižší bod 207 m n. m.

Obyvateľstvo

Počet obyvateľov obce je 179 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Berlin Hauptbahnhof

Berlin Hauptbahnhof (v preklade: Berlínske hlavné nádražie) je hlavná vlaková stanica v hlavnom meste Nemecka Berlíne a jedna z najväčších v Európe. Do prevádzky vstúpila dva dni po slávnostnom otvorení dňa 26. mája 2006.
Stará vlaková stanica bola otvorená v roku 1882, kedy poskytovala vnútroštátne trasy po Nemecku. Počas druhej svetovej vojny bola ťažko poškodená a stratila svoj význam. Čoskoro po páde berlínskeho múru v roku 1989 urbanisti začali plánovať novú dopravu v novom zjednotenom Berlíne. Trať vytvoril egyptský hlavný inžinier Hani Azer v roku 2001 a v roku 2002 začala výstavba v hlavnej staničnej haly. Stanicu slávnostne otvorila v roku 2006 nemecká kancelárka Angela Merkelová, ktorá prišla z Lipska.
Veriteľ

Veriteľ alebo kreditor je (fyzická alebo právnická) osoba (alebo osoby), ktorá má pohľadávku. Inými slovami: veriteľ je účastník záväzkového právneho vzťahu, ktorému je druhý účastník záväzkového právneho vzťahu (tzv. dlžník) povinný k nejakému konaniu alebo nekonaniu (tzv. plneniu).  
V užšom zmysle je veriteľom osoba majúca pohľadávku len v prípade peňažného záväzkového právneho vzťahu (a teda peňažného plnenia) alebo osoba, ktorá poskytla inej osobe (najmä peňažný) úver. 
V obchode je veriteľ najmä dodávateľ tovaru alebo služieb, pokým nie sú zaplatené. V čase od odoslania tovaru do jeho zaplatenia má platobná povinnosť odberateľov voči veriteľom (dodávateľom) charakter záväzkov a právo veriteľov voči dlžníkom (odberateľom) charakter pohľadávok, ktoré sa takto vykazujú aj v súvahách.